**Párnáitipšoo, anarâškielâ kielâpiervâl**

**Pargokuvvim:**

Mij uuccâp 6.4.2023 tme 15.00 räi anarâškielâ mättee arâšoddâdem párnáitipšoo fastâ pargokoskâvuotân 1.8.2023 rääjist. Tooimâ soijimsaje lii tääl Aanaar markkânist. Párnáitipšoo huolât pedagogiik vuáváámist, olášutmist, árvuštâlmist já oovdedmist oovtâstpargoost tiimi eres jesânijguin. Mij anneep áárvust anarâškulttuur tubdâm, pargohárjánem sehe movtijdittee já čonâdâttâm áámmátulmuu, kiäst láá šiev tiimipargotááiđuh.

Tohálâšvuotâvátámâššân arâšoddâdem párnáitipšoo paargon lii arâšoddâdemlaavâ (540/2018) 28 § miäldásâš tohálâšvuotâ. Pargoost váttoo anarâškielâ máttu, mon kalga čäittiđ jo-uv virgálii kielâtotkosáin tâi eres lyetitteijee čielgiittâssáin. Pargoäigi lii koskâmiärálávt 38 h 15 min/okko. Jis mij ep finnii paargon párnáitipšoo, kiäst lii škovliittâs, te lii meid máhđulâš selvâttiđ totkosân jođetteijee meriáigásii oppâsopâmušoppâm máhđulâšvuođâ. Pargokuáhtásâš mánuppajepälkki lii 2325,81 eurod. Toos lasseen máksojeh aanaarlase 3%, sämikielâ lase, máhđuliih hárjánemlaseh sehe Kvpis miäldásiih hiäđuh.

Ucâmušah meriáigásii tooimân toimâttuvvojeh www.kuntarekry.fi -siijđoi peht. Jis ij lah máhđulâš toohâđ šleđgâlii ucâmuš, te ucâmuš toimâttuvvoo meriääigi räi čujottâsân: Inarin kunta, varhaiskasvatus, Piiskuntie 2, 99800 Ivalo.

Tohálâšvuođâ čäittee tuođâštusah sehe CV tâi ánsuluvâttâllâm já eres tuođâštusah toimâttuvvojeh táttum mield.

Meriáigásii tooimân väljejum kalga toimâttiđ tuhhiittettee tuáhtártuođâštus tiervâsvuođâtilestis (T- luámáttâh) sehe uáinimnáálá rikosregisterlaavâ 6 § 2 momentist uáivildum rikosregisterváldus. Pargoost lii 6 mp keččâlemäigi. Aanaar kieldâ lii suovâttes pargosiärvus.

**Lasetiäđui adeleijeeh:**

Arâšoddâdemohtâduv hovdâ Krista Leivo puh. 040 7441210

Arâšoddâdemhovdâ Pirkko Saarela puh. 040 7441259

šleđgâpostâčujottâs: ovdânommâ.suhânommâ@inari.fi